368.01 REGOLI DWAR EŻENZJONI MIT-TAXXA TAR-REĠISTRAZZJONI TA’ VETTURI BIL-MUTUR L-AVVIŻ LEGALI 196 tal-2009, kif emendat bl-Att XV tal-2009; u bl-Avviżi Legali 6 u 426 tal-2012, u 440 tal-2013. L-AVVIŻ LEGALI 196 tal-2009, kif emendat bl-Att XV tal-2009; u bl-Avviżi Legali 6 u 426 tal-2012, u 440 tal-2013. 1. It-titolu ta’ dawn ir-regoli hu Regoli dwar Eżenzjoni mit-Taxxa tar-Reġistrazzjoni ta’ Vetturi bil-Mutur. Tifsiriet. Emendata: XV.2009.49: A.L.6 tal-2012; A.L.426 tal-2012. Kap. 368. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar ir-Reġistrazzjoni u l-Liċenzjar ta’ Vetturi bil-Mutur; " l-Awtorità " tfisser l-Awtorità għat-Trasport f’Malta kif stabbilita bl-Att dwar l-Awtorità għat-Trasport f’Malta; Kap. 499. Kap. 499. " il-Bord " tfisser il-Bord maħtur mill-Ministru responsabbli għall-finanzi biex jevalwa applikazzjonijiet relatati ma’ eżenzjonijiet mogħtija taħt l-artikolu 19(3)(f) tal-Att; "ċertifikat ta’ reġistrazzjoni " tfisser id-dokument li jiċċertifika li l-vettura hi reġistrata; "ċikletta " għandha l-istess tifsira mogħtija lilha fl-Att; "ċikletta bil-mutur " tfisser kull vettura bil-mutur b’mhux iżjed minn żewġ roti, b’vettura żgħira mwaħħla mal-ġenb taċ-ċikletta jew mingħajr dik il-vettura żgħira; "dritt tal-liċenza għaċ-ċirkolazzjoni " tfisser id-dritt tal-liċenza għaċ-ċirkolazzjoni li jitħallas skond l-Att; "eżenzjoni " tfisser eżenzjoni mill-ħlas tat-taxxa tar-reġistrazzjoni ta’ vetturi bil-mutur u, fejn din tapplika, mill-ħlas tad-dritt tal-liċenza għaċ-ċirkolazzjoni; " miġjuba f’Malta " tfisser id-dħul f’Malta ta’ vettura bil-mutur li tkun ġejja minn Stat Membru u li tkun tqiegħdet fis-suq f’dak l-Istat Membru qabel ma tkun daħlet f’Malta; " impurtat f’Malta " tfisser id-dħul f’Malta ta’ vettura bil-mutur minn pajjiż terz; " kwadriċikletta " tfisser vettura bil-mutur b’erba’ roti li l-piż tagħha meta ma tkunx mgħobbija ma jkunx aktar minn 400 kilogramma jew mhux aktar minn 550 kilogramma fir-rigward ta’ vetturi intiżi għall-ġarr ta’ merkanzija, mhux inkluż it-toqol tal-batteriji fir-rigward ta’ vetturi li jaħdmu bl-elettriku, u li l-veloċità massima maħsuba hi waħda ta’ mhux iżjed minn 15 kW; "pajjiż terz " tfisser pajjiż li mhux Stat Membru; "persuna li tkun qed tgħix f’Malta " tfisser: (a) Kap. 258. Kap. 258. individwu li jkollu r-residenza normali tiegħu f’Malta, u li għandu l-obbligu legali li jkollu dokument ta’ identifikazzjoni legalment validu maħruġ taħt l-Att dwar il-Karta tal-Identità u Dokumenti oħra tal-Identità, (b) persuna, li ma tkunx individwu, li jkollha l-uniku post jew il-post prinċipali tan-negozju tagħha f’Malta; "persuna stabbilita barra minn Malta " tfisser individwu li jkollu r-residenza normali tiegħu barra minn Malta jew persuna, li ma tkunx individwu, li jkollha l-uniku post jew il-post prinċipali tan-negozju tagħha barra minn Malta; " pjanċa tar-reġistrazzjoni " tfisser pjanċa jew tagħmir ieħor li juri l-marka tar-reġistrazzjoni tal-vettura bil-mutur; "residenza normali " għandha l-istess tifsira mogħtija lilha fl-artikolu 18(5) tal-Att; "riljiev" tfisser tnaqqis mit-taxxa dwar ir-reġistrazzjoni ta’ vettura bil-mutur; " sewwieq" tfisser persuna lissuq vettura bil-mutur ukoll jekk għal perjodu qasir; " Stat Membru " tfisser Stat Membru tal-Unjoni Ewropea; " trasferiment ta’ residenza " tfisser it-trasferiment attwali tar-residenza normali ta’ persuna minn post barra minn Malta għal post f’Malta; "Tribunal" tfisser it-Tribunal ta’ Reviżjoni Amministrattiva mwaqqaf bl-Att dwar il-Ġustizzja Amministrattiva; Kap. 490. Kap. 490. "triċi kletta bil-mutur " tfisser vettura bi tliet roti rranġati b’mod simetriku b’mutur b’forza ta’ aktar minn 50 ċm 3 jekk tkun mgħammra b’mutur b’kombustjoni interna jew veloċità massima ta’ sewqan ta’ aktar minn 45 kilometru fis-siegħa; "triq " għandha l-istess tifsira mogħtija lilha fl-Att dwar l-Awtorità għat-Trasport f’Malta; " uffiċjal awtorizzat li jispezzjona" tfisser uffiċjal tal-Pulizija, gwardjan lokali jew uffiċjal, impjegat jew kuntrattur tal-Awtorità; " l-Unjoni Ewropea " għandha l-istess tifsira mogħtija lilha fl-Att dwar l-Unjoni Ewropea, u tinkludi n-Norveġja, l-Islanda u Liechtenstein; Kap. 460. Kap. 460. "vettura bil-mutur " tfisser kull vettura li timxi waħedha mekkanikament li tiċċirkola fit-triq, minbarra vettura li timxi fuq binarji, li l-veloċità tal-magna tagħha teċċedi l-45 kilometru fis-siegħa, u tinkludi ċikletta; "vettura bil-mutur M1" għandha l-istess tifsira mogħtija lilha fl-Att; "vettura privata " t fi ser vettura bil-mutur M1, kompriżi l-karru tagħha, jekk ikollha karru, karavan bil-mutur, motorhome jew ċikletta. 3. Vettura bil-mutur li tinġieb għal għanijiet ta’ dimostrazzjoni. Emendata: A.L.6 tal-2012. (1) Vettura bil-mutur li tkun impurtata jew tkun miġjuba f’Malta minn importat ur liċenzjat ta’ vetturi bil-mutur bħala kampjun rappreżentattiv ta’ vettura partikolari biex tintwera jew tintuża għal dimostrazzjoni bl-iskop li jkunu akkwistati ordnijiet għal vetturi simili, għandha tkun eżentata mid-disposizzjonijiet tal-artikoli 2A u 3 tal-Att: Iżda dik il-vettura - (a) tkun proprjetà ta’ jew tkun reġistrata f’isem persuna stabbilita barra minn Malta, (b) meta tkun Malta ma jsirx użu normali minnha ħlief għal skop ta’ wiri, (ċ) ma tiġix użata għal kiri jew kumpens, (d) meta tkun f’Malta tibqa’ l-proprjetà tal-persuna stabbilita barra minn Malta, (e) tkun intiża li terġa’ tinħareġ minn Malta wara li jintlaħaq l-iskop li għalih tkun inġiebet. (2) L-eżenzjoni msemmija fis-subregola (1) tingħata mill-Awtorità meta tirċievi l-applikazzjoni, għal perjodu ta’ mhux aktar minn sitt xhur mid-data ta’ meta l-vettura tasal Malta jew għal perjodu itwal ta’ żmien li l-Awtorità, fid-diskrezzjoni tagħha, tista’ tagħti. (3) L.S.368.02 Vettura eżentata mir-reġistrazzjoni skond din ir-regola, tista’ tintuża biss fit-triq jekk ikollha pjanċa Trial Run skond ir-Regolamenti dwar ir-Reġistrazzjoni u Liċenzjar ta’ Vetturi bil-Mutur. 4. Trasferiment ta’ residenza. Sostitwita: A.L.6 tal-2012. Emendata: A.L.440 tal-2013. Emendata: A.L.440 tal-2013. (1) Għall-finijiet ta’ din ir-regola "data" tfisser id-data li fiha d-deċiżjoni tal-Bord tiġi pubblikata fuq il-website tal-Ministeru responsabbli għall-finanzi. (2) L-eżenzjoni taħt l-artikolu 19(3)(f) tal-Att tingħata fir-rigward ta’ vettura bil-mutur M1 jew ċikletta li tkun il-proprjetà personali ta’ individwu u tkun qiegħda tiġi impurtata jew tkun qiegħda tinġieb f’Malta minn dak l-individwu meta jkun qiegħed jittrasferixxi r-residenza normali tiegħu minn post barra minn Malta għal post f’Malta. (3) Biex vettura tkun tista’ tikkwalifika għal eżenzjoni taħt is-subregola (1)- (a) hija trid tkun ilha reġistrata f’isem l-individwu li jkun qiegħed jittrasferixxi r-residenza normali tiegħu għal perjodu ta’ mhux inqas minn erbgħa u għoxrin xahar minnufih qabel id-data tat-trasferiment tar-residenza tiegħu għal Malta u tkun għadha hekk reġistrata meta l-vettura tiġi impurtata jew miġjuba f’Malta; (b) hija tkun ġiet akkwistata taħt il-kondizzjonijiet ġenerali tat-tassazzjoni li jkunu fis-seħħ fis-suq domestiku tal-Istat li minnu tkun qiegħda tiġi impurtata jew miġjuba f’Malta, u ma tkunx soġġetta għall-fatt li tkun ser tiġi esportata għal xi eżenzjoni minn jew rifużjoni ta’ dazju tas-sisa, taxxa ta’ valur miżjud jew xi taxxa oħra ta’ konsum; (ċ) il-persuna li tkun qiegħda tapplika għall-eżenzjoni trid tkun ilha tgħix barra minn Malta għal perjodu kontinwu ta’ għall-inqas erbgħa u għoxrin xahar minnufih qabel id-data li fiha hija ma tibqax ikollha r-residenza normali tagħha barra minn Malta; (d) l-applikazzjoni biex il-vettura tiġi eżentata ssir mhux aktar kmieni minn xahrejn qabel id-data li fiha l-applikant jieħu r-residenza normali tiegħu f’Malta u mhux aktar tard minn tnax-il xahar wara dik id-data; (e) meta l-persuna tkun ittrasferiet ir-residenza tagħha lejn Malta u l-vettura tkun diġà waslet Malta, l-applikazzjoni għall-eżenzjoni għandha ssir fi żmien tletinġurnata mid-data li fiha dik il-persuna tkun ittrasferiet ir-residenza tagħha f’Malta; u (f) meta l-persuna tkun ittrasferiet ir-residenza tagħha lejn Malta u l-vettura tkun għadha ma waslitx Malta, l-applikazzjoni għall-eħenzjoni għandha ssir fi żmien tletinġurnata minn meta l-vettura tasal Malta. (4) L-eżenzjoni taħt is-subregola (1) m’għandhiex tingħata meta - (a) il-vettura u, jew l-applikant ma jkunux jissodisfaw ir-rekwiżiti stabbiliti taħt is-subregola (3); jew (b) l-applikant ikun diġà ingħata eżenzjoni mit-taxxa taħt din ir-regola, jew (ċ) vettura tiġi impurtata jew tinġieb Malta minn persuna li tkun marret toqgħod barra minn Malta primarjament bil-għan lissegwi kors ta’ studju għal perjodu ta’ inqas minn ħames snin, jew (d) l-applikant jippreżenta dikjarazzjoni falza jew xjentement jippreżenta informazzjoni falza jew mhux korretta. (5) Eżenzjoni taħt din ir-regola hija applikabbli għal mhux iżjed minn vettura waħda li tkun tappartjeni lill-persuna li tkun qiegħda tittrasferixxi r-residenza tagħha, kemm jekk il-vettura tkun vettura bil-mutur M1 jew ċikletta. (6) L-applikazzjoni għandha tiġi preżentata lill-Awtorità fuq il-formla xierqa u l-applikant għandu jippreżenta prova li tkun suffiċjenti, fl-ilsien Malti jew Ingliż, li tkun turi- (a) li huwa jkunilu joqgħod barra minn Malta għal perjodu kontinwu ta’ għallinqaserbgħa u għoxrin xahar minnufih qabel it-trasferiment tar-residenza tiegħu għal Malta u li huwa jkun se jibda joqgħod Malta. Dik il-prova tista’ tinkludi - (i) dokumenti relatati ma’ transazzjonijiet li jkunu saru fil-ħajja ta’ kuljum, (ii) kontijiet ta’ utilitajiet, (iii) riċevuti tat-taxxa, (iv) dokumenti tal-assigurazzjoni soċjali, (v) dokumenti relatati mal-impjieg, (vi) dokumenti relatati mal-akkwist u d-disponiment ta’ proprjetà, (vii) dokumenti relatati mal-akkwist ta’ proprjetà f’Malta, jekk ikun il-każ, u (viii) kull dokumentazzjoni oħra li l-Bord jista’ jitlob; (b) li l-vettura tkun ilha reġistrata f’ismu għal linqas erbgħa u għoxrin xahar minnufih qabel id-data tat-trasfriment tar-residenza tiegħu għal Malta. Prova bħal dik tista’ tinkludi - (i) iċ-ċertifikat tar-reġistrazzjoni tal-vettura, (ii) iċ-ċertifikat tal-assigurazzjoni tal vettura, (iii) dokumenti li jistabbilixxu b’mod ċar li t-taxxi relevanti skont is-subregola (2)(b) jkunu tħallsu u ma kienx hemm rifużjoni tagħhom; (ċ) id-data tal-wasla tal-vettura f’Malta; u (d) kull dokumentazzjoni oħra li l-Bord jista’ jitlob. (7) Applikazzjoni taħt din ir-regola għandha tiġi proċessata u deċiża mill-Bord u d-deċiżjoni tal-Bord għandha tiġi pubblikata fuq il-website tal-Ministeru responsabbli għall-finanzi. Il-Bord għandu wkoll jibgħat kopja ta’ dik id-deċiżjoni bil-posta reġistrata lill-applikant fl-indirizz speċifikat fl-applikazzjoni u, fejn provdut, ukoll b’mezzi elettroniċi. (8) L.S.368.02 Meta applikazzjoni tiġi milqugħa mill-Bord, l-applikant għandu japplika għand l-Awtorità biex il-vettura tiġi reġistrata mill-Awtorità skont id-dispożizzjonijiet tar-Regolamenti dwar ir-Reġistrazzjoni u l-Liċenzjar ta’ Vetturi bil-Mutur u minbarra d-drittijiet amministrattivi stabbiliti f’dawk ir-regolamenti, huwa għandu jħallas ukoll dritt ta’ mitteuro (€ 100) għall-ipproċessar tal-applikazzjoni għal eżenzjoni. (9) Meta applikazzjoni għal eżenzjoni taħt din ir-regola tiġi miċħuda mill-Bord, l-applikant- (a) jista’, jekk il-vettura tkun diġà nġiebet jew ġiet impurtata f’Malta, jesporta mill-ġdid jew jiskrappja l-vettura mingħajr ma jħallas it-taxxa tar-reġistrazzjoni fuqha, jew (b) L.S.368.02 għandu, jekk il-vettura tkun diġà tinsab f’Malta u huwa jkollu l-ħsieb iżommha f’Malta, japplika għand l-Awtorità biex il-vettura tiġi reġistrata mill-Awtorità, u biex tinħarġilha wkoll li ċenza jekk huwa jkollu l-ħsieb juża l-vettura fit-triq, skont id-dispożizzjonijiet tar-Regolamenti dwar ir-Reġistrazzjoni u l-Liċenzjar ta’ Vetturi bil-Mutur, sew jekk ikun se jappella mid-deċiżjoni tal-Bord taħt is-subregola (10) sew jekk le. Jekk ikollu l-ħsieb li jappella mill-imsemmija deċiżjoni, huwa għandu jħallas ukoll lill-Awtorità dritt ta’ mitteuro (€ 100) għall-ipproċessar tal-applikazzjoni għal eżenzjoni. (10) L.S.368.02 Meta ssir ir-reġistrazzjoni tal-vettura taħt is-subregola (9)(b), l-applikant għandu jħallas fuqha d-dritt tal-liċenza taċ-ċirkolazzjoni, sakemm ma jkollux il-ħsieb li jħalli l-vettura ggaraxxjata, u drittijiet amministrattivi oħra stabbiliti taħt ir-Regolamenti dwar ir-Reġistrazzjoni u l-Liċenzjar ta’ Vetturi bil-Mutur. Huwa għandu jintalab ukoll il-ħlas fuqha tat-taxxa ta’ reġistrazzjoni xierqa li, jekk huwa jkollu l-ħsieb jappella, jiġi differit u debitat fuq il-kont tal-applikant sakemm it-Tribunal jiddeċiedi l-appell. (11) Kap. 490. Kap. 490. Applikant li jħossu aggravat b’deċiżjoni tal-Bord jista’ jappella lit-Tribunal skont id-dispożizzjonijiet tal-Att dwar il-Ġustizzja Amministrattiva fi żmien wieħed u għoxrin ġurnata minn meta d-deċiżjoni tkun ġiet pubblikata kif provdut fis-subregola (7). (12) Meta appell li jsir minn applikant jiġi miċħud mit-Tribunal u l-applikant ikun diġà rreġistra l-vettura skont is-subregola (9), l-applikant jista’ japplika għand l-Awtorità biex il-vettura titneħħilha r-reġistrazzjoni sabiex tiġi esportata mill-ġdid jew skrappjata, u huwa għandu minnufih jingħata lura mill-Awtorità l-ammont totali li huwa jkun ħallas fi drittijiet amministrattivi u tal-ipproċessar tal-applikazzjoni fid-data tar-reġistrazzjoni tal-vettura u ma titħallas l-ebda taxxa ta’ reġistrazzjoni mill-applikant. (13) Meta appell li jsir minn applikant jiġi milqugħ mit-Tribunal u l-applikant ikun diġà rreġistra l-vettura skont is-subregola (9), l-applikant ma jħallasx l-ammont ta’ taxxa ta’ reġistrazzjoni li jkun intalab iħallas meta tkun ġiet reġistrata l-vettura. (14) Il-ħlas tad-dritt ta’ mitteuro (€ 100) għall-ipproċessar tal-applikazzjoni għal eżenzjoni li jitħallas taħt is-subregoli) għandu jgħaddi għandil-Gvern. (15) L.S.368.02 Vettura bil-mutur li fuqha tkun ingħatat eżenzjoni taħt din ir-regola, ma tkunx tista’ tinbiegħ, tingħata lil xi ħadd, tiġi trasferita, tinkera, tiġi mislufa jew tiġi mormija b’xi mod f’Malta sakemm ma tiġix skrappjata skont id-dispożizzjonijiet tar-Regolamenti dwar ir-Reġistrazzjoni u l-Liċenzjar ta’ Vetturi bil-Mutur, wara li tiġi impurtata jew imdaħħla f’Malta sakemm ma titħallasx fuqha t-taxxa tar-reġistrazzjoni relatata ma’ dik l-eżenzjoni skont id-dispożizzjonijiet tat-Tieni Skeda li tinsab mal-Att. 5. Vetturi bil-mutur li jinġiebu temporanjament f’Malta. Emendata: A.L.6 tal-2012. (1) Din ir-regola u r-regoli 6 u 7 għandhom japplikaw biss fir-rigward ta’ vettura privata li tkun ġiet akkwistata taħt il-kondizzjonijiet ġenerali ta’ tassazzjoni fis-seħħ fis-suq domestiku tal-pajjiż tar-residenza normali tal-utent tal-vettura bil-mutur u li ma tkunx soġġetta għall-fatt li tkun ser tiġi esportata għal xi eżenzjoni minn jew rifużjoni ta’ taxxa fuq id-dħul minn negozju, dazju tas-sisa jew xi taxxa oħra ta’ konsum. (2) Meta vettura privata tiġi eżentata taħt l-artikolu 18(1)(a) tal-Att, il-persuna li tingħatalha l-eżenzjoni għandha l-obbligu li tiżgura li l-vettura - (a) m’għandhiex tinbiegħ, tingħata jew tinkera f’Malta jew tiġi mislufa lil persuna li tkun residenti f’Malta; (b) ma tintużax għall-ġarr ta’ merkanzija għal għanijiet industrijali u, jew kummerċjali, kemm jekk b’kumpens kemm jekk mingħajr kumpens; (ċ) ma tintużax għall-ġarr ta’ passiġġieri b’kiri jew b’kumpens; (d) ma tiġix misjuqa minn persuna li jkollha r-residenza normali tagħha f’Malta; (e) t kunturi marka ta’ reġistrazzjoni valida tal-pajjiż fejn tkun reġistrata u xi marka li tista’ tinħareġ mill-Awtorità: (f) tkun koperta b’polza tal-assigurazzjoni: Iżda fejn fil-pajjiż i l-materja tal-pjanċi ta’ reġistrazzjoni ma tkunx marbuta mal-konformità mal-kondizzjonijiet ġenerali dwar tassazzjoni li jkunu fis-seħħ fis-suq domestiku, l-utent tal-vettura għandu jipproduċi xhieda adatta bħala prova li jkun ħallas it-taxxi fuq il-konsum; (3) Minkejja d-disposizzjonijiet tas-subregola (2)(a), vettura bil-mutur li tkun tappartjeni lil ditta li tikril-vetturi stabbilita f’pajjiż ieħor li ma jkunx Malta tis ta’ - (a) terġa’ tinkera lil persuna li jkollha r-residenza normali tagħha barra minn Malta bl-iskop li terġa’ tiġi esportata, kemm-il darba dik il-vettura tkun f’Malta bħala parti minn kuntratt ta’ kiri li jkun spiċċa f’Malta; u (b) tittieħed lura minn impjegat tad-ditta li tikril-vetturi lejn il-pajjiż fejn tkun inkrietoriġinarjament, ukoll jekk dak l-impjegat ikun joqgħod f’Malta. (4) Id-dokumenti relatati mar-reġistrazzjoni, l-assigurazzjoni u d-dħul f’Malta ta’ vettura li tiddaħħal f’Malta għal żmien temporanju taħt din ir-regola għandhom jinżammu fil-vettura waqt li din tkun qed tintuża u għandhom jintwerew meta jiġu hekk mitluba minn uffiċjal awtorizzat li jispezzjona. (5) L-ebda ħaġa f’din ir-regola m’għandha tinftiehem li teżenta persuna li ddaħħal vettura f’Malta għal żmien temporanju mill-osservanza ta’ kull ħtieġa legali, obbligu, restrizzjoni jew projbizzjoni. 6. Vetturi bil-mutur i mdaħħla minn persuna li tkun f’Malta b’kuntratt ta’ xogħol. Emendata: A.L.6 tal-2012. (1) Eżenzjoni taħt l-artikolu 18(1)(b) tal-Att, għal perjodu li ma jkunx iżjed minn tnax-il xahar konsekuttivi, għandha tingħata lil vettura bil-mutur M1 jew lil ċikletta li tiġi impurtata jew miġjuba Malta għal użu privat minn persuna li jkollha r-residenza normali tagħha barra minn Malta u li tiġi Malta taħt kuntratt ta’ xogħol ta’ għallinqas tnax-il xahar. (2) Dik l-eżenzjoni għandha tingħata wara li ssir applikazzjoni lill-Awtorità fi żmien għoxrin ġurnata mid-dħul tal-vettura f’Malta fuq il-formola preskritta li għandha tiġi ppreżentata flimkien ma’ - (a) kopja tal-kuntratt tax-xogħol, (b) prova tad-dħul tal-vettura f’Malta, (ċ) kopja taċ-ċertifikat tar-reġistrazzjoni tal-vettura, (d) ċertifikat tal-assigurazzjoni tal-vettura validu, u (e) dritt amministrattiv ta’ ħamsa u tletineuro (€ 35). (2A) Vettura li dwarha ssir applikazzjoni skont id-dispożizzjonijiet ta’ din ir-regola għandha tkun reġistrata f’isem l-applikant u għall-finijiet tad-dispożizzjonijiet ta’ din ir-regola, l-applikant għandu jippreżenta prova li l-vettura hija tiegħu skont id-dispożizzjonijiet tar-regola 4(5)(b). (3) Meta eżenzjoni bħal din tkun ingħatat taħt dan ir-regolament, l-Awtorità għandha toħroġ liċenza proviżorja biex il-vettura tkun tista’ tintuża fit-triq għal perjodu li jiskadi ma’ l-iskadenza ta’ l-eżenzjoni u għandu jitħallas lill-Awtorità dritt tal-liċenza għaċ-ċirkolazzjoni li jkopri tnax-il xahar meta l-vettura ma tkunx koperta b’liċenza għat-triq valida li tkun maħruġa fil-pajjiż fejn tkun reġistrata u, fejn il-vettura tkun koperta b’liċenza għax-xhur li jkun fadal jew parti minn xahar minnufih wara l-iskadenza ta’ dik il-liċenza, bir-rati li jkunu japplikaw fir-Raba’ Skeda li tinsab mal-Att għal vetturi bil-mutur reġistrati qabel l-1 ta’ Jannar, 2009. (4) Meta jsir il-ħlas tad-dritt tal-liċenza mill-apploikant, l-Awtorità għandha toħroġ lil dik il-persuna diska ta l-liċenza biex titwaħħal mal-ħġieġa ta’ quddiem tal-vettura skond ir-Regolamenti dwar ir-Reġistrazzjoni u l-Liċenzjar ta’ Vetturi bil-Mutur. (5) Id-dokumenti relatati mar-reġistrazzjoni u l-assigurazzjoni tal-vettura u mal-eżenzjoni li tkun ingħatat għandhom jinżammu fil-vettura waqt li din tkun qed tintuża u għandhom jintwerew meta jiġu hekk mitluba minn uffiċjal awtorizzat li jispezzjona. (6) Persuna ma tistax tiddisponi minn jew tikril-vettura f’Malta jew tislifha lil xi persuna li tkun toqgħod f’Malta. (7) Eżenzjoni li tkun ingħatat taħt dan l-artikolu m’għandhiex tibqa’ sseħħ mal-iskadenza tal-perijodu stabbilit f’dan ir-regolament jew qabel l-iskadenza ta’ dak il-perijodu kemm-il darba l-vettura tinstab li tkun qiegħda tiġi użata bi ksur tal-kondizzjonijiet li taħthom tkun ingħatat dik l-eżenzjoni. (8) Mal-iskadenza tal-perijodu ta’ tnax-il xahar, il-vettura għandha tiġi esportata jew reġistrata mal-Awtorità skond id-disposizzjonijiet tal-Att. 7. Vettura impurtata jew miġjuba minn student. Emendata: A.L.6 tal-2012. (1) Eżenzjoni taħt l-artikolu 18(1)(ċ) tal-Att għandha tingħata lil vettura bil-mutur M1 jew ċikletta li tiġi impurtata jew miġjuba f’Malta għal żmien temporanju għall-użu privat tiegħu minn student li, għalkemm ikollu r-residenza normali tiegħu barra minn Malta, ikun qiegħed joqgħod f’Malta bil-għan ewlieni li jsegwi l-istudji tiegħu f’istituzzjoni edukattiva awtorizzata għalhekk mill-awtoritajiet edukattivi: Iżda l-vettura għandha tkun reġistrata f’isem l-istudent: Iżda wkoll l-istudent ma jagħmilx xogħol full-time waqt il-perjodu ta’ eżenzjoni temporanja: Iżda wkoll il-vettura għandha tibqa’ tissodisfa l-kondizzjonijiet tar-regola 5(2) waqt li tkun hekk għadha eżentata (2) It-talba għall-eżenzjoni taħt is-subregola (1) għandha ssir biss jekk il-vettura tkun ser tibqa’ Malta għal aktar minn seba’ xhur mid-data minn meta l-vettura tkun daħlet f’Malta. It-talba għandha ssir lill-Awtorità fuq il-formola preskritta li għandha tiġi ppreżentata flimkien ma’ prova dwar id-dħul tal-vettura f’Malta, kopja taċ-ċertifikat tar-reġistrazzjoni tal-vettura, kopja ta’ ċertifikat ta’ assigurazzjoni validu, konferma mill-istituzzjoni edukattiva konċernata u d-dritt amministrattiv ta’ ħmis tax-ileuro (€ 15) qabel ma jiskadi l-perijodu ta’ seba’ xhur mindu l-vettura tkun daħlet f’Malta. (3) L-eżenzjoni għandha tinħareġ għal perijodu ta’ tnax-il xahar, u għandha tiġġedded permezz ta’ applikazzjoni li ssir kull sena mill-istudent, kemm-il darba jiġu ppreżentati lill-Awtorità kopja tal-polza tal-assigurazzjoni valida u konferma mill-istituzzjoni edukattiva konċernata, flimkien mad-dritt tal-liċenza għaċ-ċirkolazzjoni għal dik is-sena. (4) Meta tkun ingħatat l-eżenzjoni, l-Awtorità għandha proviżorjament toħroġ liċenza għal dik il-vettura biex tintuża fit-triq u għandu jsir ħlas lill-Awtorità ta’ dritt tal-liċenza għaċ-ċirkolazzjoni bir-rati applikabbli fir-Raba’ Skeda li tinsab mal-Att fir-rigward ta’ vetturi li ġew reġistrati qabel l-1 ta’ Jannar, 2009. 8. Vetturi provduti taħt arranġamenti diplomatiċi, eċċ. Emendata: A.L.6 tal-2012. L.S.368.02 (1) Eżenzjoni taħt l-artikolu 19(3)(ċ), (d) u (eEżenzjoni taħt l-artikolu 19(3)(ċ), (d) tal-Att għandha tingħata permezz ta’ applikazzjoni li ssir lill-Ministeru responsabbli għall-affarijiet barranin. (2) Meta tingħata eżenzjoni taħt din ir-regola, il-vettura għandha tiġi reġistrata mal-Awtorità skont ir-Regolamenti dwar ir-Reġistrazzjoni u l-Liċenzjar ta’ Vetturi bil-Mutur, sakemm l-approvazzjoni oriġinali maħruġa mill-Ministeru responsabbli għall-affarijiet barranin tiġi preżentata lill-Awtorità. 9. Tnaqqis mogħti taħt skemi oħra. Emendata: A.L.6 tal-2012. (1) Applikazzjoni għal tnaqqis taħt- (a) l-Iskema dwar Eżenzjonijiet/Sussidji Relatati ma’ Vetturi bil-Mutur għal Persuni b’Diżabbiltà, jew (b) l-Iskema dwar Eżenzjonijiet/Sussidji Relatati ma’ Vetturi bil-Mutur għal Organizzazzjonijiet Filantropiċiż Istituzzjonijiet tal-Karità, kull waħda stabbilita b’Ordni tal-Ministru reponsabbli għall-finanzi, għandha ssir, fuq il-formola preskritta, lill-Kummissjoni Nazzjonali Persuni b’Diżabbiltà fir-rigward ta’ applikazzjoni għal tnaqqis taħt il-paragrafu (a), u lill-Ministeru responsabbli għall-finanzi fir-rigward ta’ applikazzjoni għal tnaqqis taħt il-paragrafu (bl-Iskema dwar Eżenzjonijiet/Sussidji Relatati ma’ Vetturi bil-Mutur għal Organizzazzjonijiet Filantropiċiż Istituzzjonijiet tal-Karità, kull waħda stabbilita b’Ordni tal-Ministru reponsabbli għall-finanzi, għandha ssir, fuq il-formola preskritta, lill-Kummissjoni Nazzjonali Persuni b’Diżabbiltà fir-rigward ta’ applikazzjoni għal tnaqqis taħt il-paragrafu (a). (2) L-applikazzjoni għal tnaqqis taħt is-subregola (1)(a) għandu jkollha magħha ċ-ċertifikat ta’ diżabbiltà maħruġ mit-tabib jew terapista tal-Kummissjoni Nazzjonali Persuni b’Diżabbiltà. (3) Meta tingħata eżenzjoni jew isir xi tnaqqis taħt din ir-regola, il-vettura għandha tiġi reġistrata u tinħarġilha liċenza mill-Awtorità skond ir-Regolamenti dwar ir-Reġistrazzjoni u l-Liċenzjar ta’ Vetturi bil-Mutur. 10. Konsiderazzjoni. Eżenzjonijiet jew tnaqqis li jkunu ngħataw taħt ir-regoli 4 u 9 għandhom jiġu kkunsidrati minn Bordnominat għal daqshekk mill-Ministru responsabbli għall-finanzi. 11. Vettura li tkun ġiet eżentata mill-ħlas tat-taxxa tar-reġistrazzjoni jew li tkun ingħatatrifużjoni taħt dawn ir-regoli tkun tista’ tinbiegħ biss f’Malta jekk it-taxxa tar-reġistrazzjoni tal-vettura bil-mutur għal liema eżenzjoni jew tnaqqis ikun sar, titħallas skond id-disposizzjonijiet tal-Ewwel jew tat-Tieni Skeda li jinsabu ma’ l-Att.